**ZÁPISNICA**

**z riadneho zasadnutia obecného zastupiteľstva, ktoré sa konalo dňa**

**19.02.2019 na Ocú Boleráz**

## Počet poslancov obecného zastupiteľstva: 8

Počet prítomných poslancov: 8 JUDr. Jana Ostatníková, Ing. Jozef Franek,

Mgr. Zuzana Mackovčínová, MBA,

Mgr. Daniela Miškovičová, Mgr. Juraj Gonšor,

Miloslav Izrael, Miroslav Kováč, Jaroslav Vyskoč,

Prítomní: Ing. Andrea Tuchscherová

**PROGRAM:**

1.) Zahájenie, určenie overovateľov.

2.) Rozpočtové opatrenie č. 1/2019,č. 2/2019.

3.) Rokovací poriadok OZ – 2 návrhy:

1.návrh predkladateľ p. poslanec Miloslav Izrael,   
 2.návrh predkladateľ starosta obce.

4.) Návrh na zriadenie stálych komisií - 2 návrhy:

1. návrh predkladateľ poslanci Mgr. Juraj Gonšor a Miloslav Izrael,

2. návrh predkladateľ starosta obce.

5.) Návrh rámcovej zmluvy o spolupráci a zhotovení vyvolanej investície Tate&Lyle.

6.) Oznámenie funkcií, zamestnaní, činnosti a majetkových pomerov starostu obce.

7.) Rôzne a diskusia

Adrián Štrbo, Boleráz 761 – Žiadosť o osadenie cestného zrkadla,

František Vavra s manž., Boleráz 422 – Žiadosť o predaj pozemku,

Zdenka Belicová – sťažnosť na útok psa,

Slovenský cykloklub - Osadenie cykloturistického značenia.

8.) Uznesenia, záver.

#### 1.) Zahájenie, určenie overovateľov

Zasadnutie obecného zastupiteľstva otvoril a viedol starosta obce. Privítal prítomných poslancov, poslankyne a hostí. Za overovateľov zápisnice starosta určil poslancov p. Miroslava Kováča a p. Miloslava Izraela. Prítomných poslancov oboznámil s  navrhovaným programom, ktorý poslanci odsúhlasili hlasovaním.

**2.) Rozpočtové opatrenia**

Poslanci spolu s pozvánkou obdržali   rozpočtové opatrenia č. 1/2019 a č. 2/2019.

K RO č.2/2019 sa vyjadril p. Miloslav Izrael:

*„ Prečo sa to rieši dodatočne a nie ako celok, prečo to nebolo zahrnuté v projekte? Pre obec sú to výdavky naviac“.*

*Ing. Pavol Mackovčín: „bol to neoprávnený výdaj, nebolo to zahrnuté z dotácií. Je to výdavok obce“. (Obec sa podieľa na spolufinancovaní investície 5%) .*

Po prerokovaní poslanci prijali nasledovné uznesenia.

OZ obce Boleráz berie na vedomie **RO č. 1/2019** zo dňa 03.01.2019, ktoré tvorí prílohu zápisnice.

OZ obce Boleráz schvaľuje **RO č. 2/2019** zo dňa 14.02.2019, ktoré tvorí prílohu zápisnice.

**3.) Rokovací poriadok OZ – 2 návrhy:**

**1. návrh predkladateľ p. poslanec Miloslav Izrael,   
 2. návrh predkladateľ starosta obce.**

Ako prvý predniesol svoj návrh Rokovacieho poriadku OZ (príloha zápisnice) p. Miloslav Izrael.

Návrh je spracovaný podľa zákona č. 369/1990 Zb. o obecnom zriadení v znení neskorších predpisov.

***Rozprava k návrhu:***

P. Miloslav Izrael zhodnotil, že obec 8 rokov nemala spracovaný Rokovací poriadok (ďalej RP) a poňal to aj s návrhom komisií, do ktorých navrhol aj občanov Boleráza (neposlancov), čím zabezpečuje odbornosť členov komisií, čo má smerovať k zefektívneniu práce jednotlivých komisií, nakoľko sa nedopátral po zápisniciach zo zasadnutí komisií ani po plánoch činnosti.

Rokovací poriadok upravuje aj zasadnutia komisií. V RP musia byť presne stanovené plánované riadne zasadnutia, všetci poslanci sú povinní sa zúčastňovať na zasadnutiach obecného zastupiteľstva a tým RP prispeje k účasti, zvýši etiku, prehľadnosť zápisníc.

P. Jatroslav Vyskoč sa vyjadril, že ho urazilo vyjadrenie, že komisie fungujú formálne, nakoľko je už 10 rokov v komisii verejného poriadku, sťažnosti aj podnety od občanov sú riešené, zápisnice spracované. K priestupkom sa zapisuje protokol. Ostatné komisie nevedú zápisnice, skôr pomáhajú starostovi činnosťou.

JUDr. Jana Ostatníková pripomienkovala jeho návrh s tým, že zákon nevyžaduje, aby obec mala spracovaný RP, ale len odporúča.

Hodnotí návrh RP ako rozsiahly, obmedzujúci vo výkone funkcií, lehoty sú kratšie ako umožňuje legislatíva napr. §4 bod 6. mimoriadne zasadnutie zvolať do 7 dní, stanovené je do 15 dní.

Účasť poslancov za posledných 10 rokov bola 99%.

RP OZ ako interná dokumentácia (ani iné interné právne normy a VZN) nesmie kopírovať zákon, čo návrh p. poslanca kopíruje, ale musí byť doplnený o podstatné veci, ktoré v zákone chýbajú a sú potrebné pre prácu obecného zastupiteľstva.

JUDr. Ostatníková navrhuje spracovať Plán rokovaní ako rámcový, napr. každý druhý mesiac spravidla druhý štvrtok, so stálymi bodmi, ktoré budú vždy doplnené o aktuálne body na riešenie, nakoľko to nie je možné presne na celý rok a na konkrétne dni naplánovať.

Ing. Pavol Mackovčín - k 30.6. sa robí uzávierka na jeseň sa pripravujú VZN, dane (vtedy zasadá zastupiteľstvo častejšie).

Druhý návrh: predkladateľ starosta (príloha zápisnice), je spracovaný v súlade so zákonom č. 369/1990 Zb. o obecnom zriadení v znení neskorších predpisov.

P. Miloslav Izrael sa vyjadril, že nakoľko nevedel kedy presne bude zastupiteľstvo, keďže nie je platný Rokovací poriadok a ešte sa to zmenilo zo štvrtka na utorok (vždy je to len o tom, ako to vyhovuje starostovi), nevedel dokedy má pripomienkovať návrh RP starostu. Z tohto dôvodu navrhuje, aby si všetci poslanci ešte raz naštudovali obidva návrhy a stretli sa na pracovnom rokovaní dňa 26.02.2019 o 16.15 hod. v zasadačke.

**4.)Návrh na zriadenie stálych komisií - 2 návrhy:**

**1. návrh predkladateľ poslanci Mgr. Juraj Gonšor a Miloslav Izrael,**

**2. návrh predkladateľ starosta obce.**

Poslanci spolu s pozvánkou obdržali 2 návrhy na zriadenie stálych komisií obecného zastupiteľstva.

**Návrh na zriadenie stálych komisií a ich členov Obecného zastupiteľstva Boleráz predkladateľ poslanci Mgr. Juraj Gonšor a Miloslav Izrael:**

1. **Komisia pre výstavbu, životného prostredia a územného plánovania:**

Ing. Renáta Srnková, Jaroslav Vyskoč, Ing. Marek Daniš, Ing. Igor Ulman, Ing. Juraj Kyselica

1. **Komisia ochrany verejného poriadku, bezpečnosti a dopravy:**

Ing. Jozef Franek, JUDr. Jana Ostatníková, Mgr. Dávid Matula, Mgr. Ivan Hulík, Rastislav Nemček

1. **Komisia kultúry a športu:**

Mgr. Juraj Gonšor, Mgr. Lenka Danišová, Miroslav Kováč, Denisa Krivošíková, Miloslav Izrael

1. **Komisia školstva, zdravotníctva a sociálnych vecí**:

Mgr. Daniela Miškovičová, Mgr. Ivana Chovancová, Mgr. Dušan Mikulka, Bc. Mária Vlkovičová

1. **Komisia finančná a správy obecného majetku:**

Ing. Alojz Belica, Mgr. Zuzana Mackovčínová, Ing. Jana Belicová

Návrh na zriadenie stálych komisií a ich členov Obecného zastupiteľstva Boleráz predkladateľ starosta obce

1. finančná komisia a správy obecného majetku

Predseda : Ing. Alojz Belica

Zapisovateľ: Mgr. Zuzana Mackovčínová

Člen: Miroslav Kováč, Gabriela Jarábková

2. komisia stavebná a verejného poriadku

Predseda: Ing. Jozef Franek

Zapisovateľ: JUDr. Jana Ostatníková

Člen: Jaroslav Vyskoč , Ing. Renáta Srnková,

3. komisia školstva , kultúry a športu, sociálnych vecí

Predseda: Mgr. Daniela Miškovičová

Zapisovateľ: Mgr. Juraj Gonšor

Člen: Martina Danišová

4 .komisia životného prostredia

Predseda: Miloslav Izrael

Zapisovateľ: Mgr. Juraj Gonšor

Člen: Ing. Alojz Belica

**5 . Komisia na ochranu verejného záujmu**

Predseda: Mgr. Juraj Gonšor

Zapisovateľ: Jana Ostatníková

Člen: Miloslav Izrael

Po prednesení oboch návrhov prebehla diskusia, do ktorej sa zapojili aj prítomní občania

na zastupiteľstve.

Po prediskutovaní oboch návrhov boli zriadené stále komisie obecného zastupiteľstva v nasledovnom zložení:

**1./ finančná komisia a správy obecného majetku**

Predseda: Ing. Alojz Belica

Zapisovateľ: Mgr. Zuzana Mackovčínová, MBA

Členovia: Gabriela Jarábková

**2./ stavebná komisia**

Predseda: Ing. Jozef Franek

Zapisovateľ: Ing. Renáta Srnková

Členovia: Jaroslav Vyskoč, Ing. Marek Daniš, Ing. Juraj Kyselica

**3./ komisia verejného poriadku a bezpečnosti**

Predseda: JUDr. Jana Ostatníková

Zapisovateľ: Ing. Renáta Srnková

Členovia: Mgr.Dávid Matula, Mgr. Ivan Hulík, Rastislav Nemček

**4./ komisia školstva a sociálnych vecí**

Predseda: Mgr. Daniela Miškovičová

Zapisovateľ: Mgr. Juraj Gonšor,

Členovia: Mgr. Ivana Chovancová

**5./ komisia kultúry a športu**

Predseda: Mgr. Juraj Gonšor

Zapisovateľ: Bc. Mária Vlkovičová

Členovia: Mgr. Lenka Danišová, Miroslav Kováč, Martina Danišová

**6./ komisia životného prostredia**

Predseda: Miloslav Izrael

Zapisovateľ: Ing. Alojz Belica

Členovia: Mgr. Dušan Mikulka

***Návrh uznesenia:***

## **Obecné zastupiteľstvo obce Boleráz schvaľuje**

***zriadenie komisií Obecného zastupiteľstva v Boleráze a zloženie jednotlivých stálych komisií dohodnutom na rokovaní obecného zastupiteľstva dňa 19.02.2019*.**

**5.) Návrh rámcovej zmluvy o spolupráci a zhotovení vyvolanej investície Tate&Lyle.**

Poslanci spolu s pozvánkou obdržali na schválenie návrh rámcovej zmluvy o spolupráci a zhotovení vyvolanej investície Tate&Lyle, ktorá bude uzavretá podľa § 269 ods.2 Zákona č.513/1991 Zb. Obchodného zákonníka v znení neskorších predpisov a zmluvu o uzavretí budúcich kúpnych zmlúv uzavretú podľa § 289 a násl. Zákona č. 513/1991 Zb Obchodného zákonníka v znení neskorších predpisov.

Ing. Jozef Franek informoval starostu a poslancov, že projekt bol posúdený aj na dopravnom inšpektoráte v Trnave a z hľadiska dopravy je v úplnom poriadku.

Ing. Pavol Mackovčín - pozemky o výmere 56 m2 a 39 m2 nemajú založený list vlastníctva.

p. Miloslav Izrael –jedna parcela nemá presnú výmeru, je väčšia, ako sa uvádza, treba ju presne vymerať. Nenašiel č. parcely, ale treba sa zamerať na pozemok pod cestou k Mažgútovi, čo je hneď pod oploteným parkoviskom, nakoľko je to pozemok spoločnosti Tate&Lyle.Bolo by treba ho previesť na obec, aby obecná cesta bola na obecnom pozemku. Parcela nemá číslo je potrebný geometrický plán.

JUDr. Jana Ostatniková - treba spraviť identifikáciu parciel.

Pripomienky k bodom:

bod 7.3. je rozhodujúci – hovorí o povinnosti uzavrieť kúpne zmluvy. Spoločnosť Tate&Lyle vybuduje cestu a obec jej dá pozemky v závode. Tu je to viazané na to, že ak by spoločnosť Tate&Lyle od zmluvy odstúpila z akýchkoľvek dôvodov( ktoré sú uvedené v bode 6.4.), tak by táto povinnosť stále trvala, čo je pre obec nevýhodné. Navrhuje viazať právoplatné kolaudačné rozhodnutie novej investície, až potom môže obec odovzdať pozemky, alebo vypustiť celý bod 7.3.

P. Jaroslav Vyskoč:

V zmluve nie je zahrnuté, či projektovú dokumentáciu bude schvaľovať obecné zastupiteľstvo.

V bode 2.1. – treba zistiť, či je to nová investícia k skladu.

Vbode 3.5 zmeniť „znemožniť prechod“ na „obmedziť prechod“

Do zmluvy je potrebné zahrnúť aj stavebný dozor, najlepšie niekoho zo stavebnej komisie.

***Poslanci odporúčajú starostovi čo najskôr zorganizovať stretnutie so zástupcami firmy Tate&Lyle a prerokovať možnosť zapracovať navrhované zmeny do zmluvy a až potom zmluvu schváliť.***

**6.) Oznámenie funkcií, zamestnaní, činnosti a majetkových pomerov starostu obce.**

Podľa ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z.z. je starosta povinný do 30 dní

od ustanovujúceho zasadnutia podať Oznámenie funkcií, zamestnaní, činností a majetkových pomerov za kalendárny rok.

Starosta podal Oznámenie funkcií, zamestnaní, činností a majetkových pomerov za kalendárny rok 2018 dňa 03.01.2019 na Obecný úrad Boleráz a zároveň ho obdržali aj poslanci obecného zastupiteľstva.

**Komisia ochrany verejného záujmu v zložení:**

Jaroslav Vyskoč,

Mgr. Zuzana Mackovčínová, MBA,

JUDr. Jana Ostatníková

***Oznámenie zobrala na vedomie a podpismi odsúhlasila jeho úplnosť a správnosť.***

**7.) Rôzne a diskusia**

**Adrián Štrbo, bytom Boleráz 761, Žiadosť o osadenie cestného zrkadla.**

Na Obec Boleráz bola doručená žiadosť o osadenie cestného zrkadla od p. Adriána Štrbu, bytom Boleráz na cestnú komunikáciu pri vychádzaní z IBV Záhumenice.

*poslanci prijali uznesenie:*

OZ obce Boleráz schvaľuje

Žiadosť o osadenie cestného zrkadla na cestnú komunikáciu pri vychádzaní z IBV Záhumenice. Zrkadlo bude osadené do 30.06.2019.

**František Vavra a Daniela Vavrová, bytom Boleráz 422 – Žiadosť o odkúpenie obecného pozemku.**

Dńa 14.11.2018 doručili na obec Boleráz žiadosť manželia Vavroví, v ktorej žiadajú o odkúpenie obecného pozemku, p. č. 3001/40 vo výmere 66 m2, druh pozemku orná pôda.

OZ obce Boleráz prijalo nasledovné uznesenie.

**OZ obce Boleráz nesúhlasí**

s odpredajom obecného pozemku p. č. 3001/40, žiadateľov**František Vavra a Daniela Vavrová, bytom Boleráz 422,** nakoľko je pozemok zaťažený ťarchou (vecné bremeno).

**Zdenka Belicová, bytom Klčovany 305** – sťažnosť na útok psa,

Dňa 23.01.2019 bola doručená na obec Boleráz sťažnosť na útok psa.

***Sťažnosť vyriešená priamo na obecnom úrade blokovou pokutou 20€ od polície a 30€***

***od obecného úradu, nakoľko psy neboli prihlásení a neboli zaplatené dane. Po zaplatení pokuty boli psy prihlásení a boli zaplatenéaj dane.***

**p. Daniela Rusnáková** podala návrh, či by mohla obec zabezpečiť umiestnenie košov so sáčkami na psie exkrementy.

Taktiež podala návrh na zakúpenie elektrických rúr do kuchynky v kultúrnom dome, nakoľko tie súčasné sú zastaralé a nefunkčné.

.

**Slovenský cykloklubBicyglo Trnava, Kollárova 23 v zastúpení Ing. MariánomKasalom, PhD.** – **Žiadosť o udelenie súhlasu k vyznačeniu cykloturistickej trasy a osadeniu cykloturistického značenia**

Pán Kasala je členom Občianskeho združenia Trnavská náučná cyklotrasa a zároveň je aj predsedom združenia.

Dňa 12.02.2019bola doručená na obec Boleráz žiadosť o udelenie súhlasu k vyznačeniu cykloturistickej trasy a osadeniu cykloturistického značenia. Trasa vyznačenej cykloturistickej trasy vedie v katastrálnom území obce Boleráz a obce Dolné Orešany. Cykloturistické značenie bude realizované v súlade s STM 01 8028 Cykloturistické značenie.

***poslanci prijali uznesenie:***

***OZ obce Boleráz schvaľuje***

***Žiadosť o osadenie cykloturistického značenia.***

**Obyvatelia, občania a vlastníci lokality Banka - Boleráz – Žiadosť o urgentné vyšetrenie znečistenia obecného vodného zdroja – vinohrad Banka.**

Dňa 11.02.2019 doručili na obec Boleráz žiadosť obyvatelia, občania a vlastníci lokality Banka - Boleráz, v ktorej žiadajú o urgentné vyšetrenie znečistenia jediného obecného zdroja pitnej vody, ktorý sa nachádza na obecnej parcele, v rekreačnej chatovej lokalite Banka Boleráz.

Studňa bola znečistená fekálnymi baktériami E-scheriacoli, Koliformnými baktériami, Enterococmi, Kultivovateľnými baktériami a pod., vyše 10 násobkami povolenej, avšak nulovej tolerancie.

Hlavnou príčinou bola splašková voda z chovu domácich zvierat.

Ing. Jozef Franek objednal firmu, ktorá by mala v najbližšej dobe prečistiť a vydezinfikovať studňu.

OZ navrhuje následne po určitom čase dať urobiť opätovný rozbor vody a podať trestné oznámenie na neznámeho páchateľa, nakoľko sa jedná o ohrozenie zdravia ľudí..

**OZ obce Boleráz dalo predbežný súhlas s prečistením studne.**

##### UZNESENIA

z riadneho zasadnutia obecného zastupiteľstva, ktoré sa konalo

dňa 19.02. 2019 na Ocú Boleráz

**Uznesenie č. 1/2019**

## **Obecné zastupiteľstvo obce Boleráz schvaľuje**

predložený program obecného zastupiteľstva

Počet prítomných poslancov: 8

Hlasovalo za: 8 JUDr. Jana Ostatníková, Ing. Jozef Franek,

Mgr. Zuzana Mackovčínová MBA,

Mgr. Daniela Miškovičová, Mgr. Juraj Gonšor, Jaroslav Vyskoč, Miroslav Kováč,Miloslav Izrael.

Hlasovalo proti: 0

Zdržalo sa : 0

**Uznesenie č. 2/2019**

## ***Obecné zastupiteľstvo obce Boleráz berie na vedomie***

**RO č. 1/2019** zo dňa 03.01.2019, ktoré tvorí prílohu zápisnice.

Počet prítomných poslancov: 8

Hlasovalo za: 8 JUDr. Jana Ostatníková, Ing. Jozef Franek,

Mgr. Zuzana Mackovčínová MBA,

Mgr. Daniela Miškovičová, Mgr. Juraj Gonšor, Jaroslav Vyskoč, Miroslav Kováč, Miloslav Izrael.

Hlasovalo proti: 0

Zdržalo sa : 0

**Uznesenie č. 3/2019**

## **Obecné zastupiteľstvo obce Boleráz schvaľuje**

**RO č. 2/2019** zo dňa 14.02.2019, ktoré tvorí prílohu zápisnice.

Počet prítomných poslancov: 8

Hlasovalo za: 8 JUDr. Jana Ostatníková, Ing. Jozef Franek,

Mgr. Zuzana Mackovčínová MBA,

Mgr. Daniela Miškovičová, Mgr. Juraj Gonšor, Jaroslav Vyskoč, Miroslav Kováč, Miloslav Izrael.

Hlasovalo proti: 0

Zdržalo sa : 0

**Uznesenie č. 4/2019**

## **Obecné zastupiteľstvo obce Boleráz schvaľuje**

zriadenie komisií Obecného zastupiteľstva v Boleráze a zloženie jednotlivých stálych komisií dohodnutom na rokovaní obecného zastupiteľstva dňa 19.02.2019.

**1./ finančná komisia a správy obecného majetku**

Predseda: Ing. Alojz Belica

Zapisovateľ: Mgr. Zuzana Mackovčínová, MBA

Členovia: Gabriela Jarábková

**2./ stavebná komisia**

Predseda: Ing. Jozef Franek

Zapisovateľ: Ing. Renáta Srnková

Členovia: Jaroslav Vyskoč, Ing. Marek Daniš, Ing. Juraj Kyselica

**3./ komisia verejného poriadku a bezpečnosti**

Predseda: JUDr. Jana Ostatníková

Zapisovateľ: Ing. Renáta Srnková

Členovia: Mgr.Dávid Matula, Mgr. Ivan Hulík, Rastislav Nemček

**4./ komisia školstva a sociálnych vecí**

Predseda: Mgr. Daniela Miškovičová

Zapisovateľ: Mgr. Juraj Gonšor,

Členovia: Mgr. Ivana Chovancová

**5./ komisia kultúry a športu**

Predseda: Mgr. Juraj Gonšor

Zapisovateľ: Bc. Mária Vlkovičová

Členovia: Mgr. Lenka Danišová, Miroslav Kováč, Martina Danišová

**6./ komisia životného prostredia**

Predseda: Miloslav Izrael

Zapisovateľ: Ing. Alojz Belica

Členovia: Mgr. Dušan Mikulka

Počet prítomných poslancov: 8

Hlasovalo za: 8 JUDr. Jana Ostatníková, Ing. Jozef Franek,

Mgr. Zuzana Mackovčínová MBA,

Mgr. Daniela Miškovičová, Mgr. Juraj Gonšor, Jaroslav Vyskoč, Miroslav Kováč, Miloslav Izrael.

Hlasovalo proti: 0

Zdržalo sa : 0

**Uznesenie č. 5/2019**

## ***Obecné zastupiteľstvo obce Boleráz***

**schvaľuje**

dodatok č.1 k zmluve o zriadení spoločného obecného úradu.

Zmluvné strany uzavreli zmluvu o zriadení spoločného obecného úradu, ktorá nadobudla účinnosť 01.01.2019. Nakoľko Obec Jaslovské Bohunice prejavila vôľu ukončiť svoju účasť ako zmluvná strana zmluvy predčasne a iným spôsobom, ako bolo dojednané v zmluve, dohodli sa zmluvné strany na uzavretí tohto dodatku č. 1 k zmluve.

Úplné znenie dodatku č. 1 k zmluve o zriadení spoločného obecného úradu tvorí ako príloha neoddeliteľnú súčasť tohto uznesenia.

Počet prítomných poslancov: 8

Hlasovalo za: 8 JUDr. Jana Ostatníková, Ing. Jozef Franek,

Mgr. Zuzana Mackovčínová MBA,

Mgr. Daniela Miškovičová, Mgr. Juraj Gonšor, Jaroslav Vyskoč, Miroslav Kováč, Miloslav Izrael.

Hlasovalo proti: 0

Zdržalo sa : 0

**Uznesenie č. 6/2019**

***Obecné zastupiteľstvo obce Boleráz***

***schvaľuje***

Žiadosť o osadenie cestného zrkadla na cestnú komunikáciu pri vychádzaní z IBV Záhumenice. Zrkadlo bude osadené do 30.06.2019.

Počet prítomných poslancov: 8

Hlasovalo za: 8 JUDr. Jana Ostatníková, Ing. Jozef Franek,

Mgr. Zuzana Mackovčínová MBA,

Mgr. Daniela Miškovičová, Mgr. Juraj Gonšor, Jaroslav Vyskoč, Miroslav Kováč, Miloslav Izrael.

Hlasovalo proti: 0

Zdržalo sa : 0

**Uznesenie č. 7/2019**

***Obecné zastupiteľstvo obce Boleráz***

***nesúhlasí***

s odpredajom obecného pozemku p. č. 3001/40, žiadateľovFrantišek Vavra a Daniela Vavrová, bytom Boleráz 422, nakoľko je pozemok zaťažený ťarchou (vecné bremeno)..

Počet prítomných poslancov: 8

Hlasovalo za: 8 JUDr. Jana Ostatníková, Ing. Jozef Franek,

Mgr. Zuzana Mackovčínová MBA,

Mgr. Daniela Miškovičová, Mgr. Juraj Gonšor, Jaroslav Vyskoč, Miroslav Kováč, Miloslav Izrael.

Hlasovalo proti: 0

Zdržalo sa : 0

**Uznesenie č. 8/2019**

***Obecné zastupiteľstvo obce Boleráz***

***schvaľuje***

Osadenie cykloturistického značenia. Cykloturistické značenie bude realizované v súlade s STM 01 8028 Cykloturistické značenie.

Počet prítomných poslancov: 8

Hlasovalo za: 8 JUDr. Jana Ostatníková, Ing. Jozef Franek,

Mgr. Zuzana Mackovčínová MBA,

Mgr. Daniela Miškovičová, Mgr. Juraj Gonšor, Jaroslav Vyskoč, Miroslav Kováč, Miloslav Izrael.

Hlasovalo proti: 0

Zdržalo sa : 0

**Pripomienky poslancov:**

**Mgr. Daniela Miškovičová** opätovne pripomienkovala, že školská jedáleň je nepostačujúca, od 01.09.2019 bude enormný nárast žiakov na stravovanie zo Šelpíc a Bohdanoviec nad Trnavou. (náročné nielen kapacitne, ale aj finančne).

Poslanci odporúčajú starostovi v spolupráci s komisiou školstvaa sociálnych vecí preveriť, či je ZŠ

s MŠ Boleráz jedinou spádovou školou anásledne konzultovať danú problematiku so starostkou Šelpíc a starostom Bohdanoviec n/Trnavou.

**p. Miloslav Izrael**– riešenie internetovej stránky obce navrhuje zakúpiť novú doménu a nový diskový priestor (tzv. webhosting), aby mohla byť stará stránka zrušená. Následne vytvoriť vlastnú internetovú stránku s novou doménou a diskovým priestorom cca 20€/rok. Treba napísať objednávku s údajmi obce. Do zrušenia starej stránky by fungovali obe súbežne.

**p. Miloslav Izrael** vyzval poslancov a starostu, aby odovzdali čestné prehlásenie mandátovej komisii o nezlučiteľnosti funkcií, aby mohla konečne podať správu.

**8. Záver**

Po vyčerpaní všetkých bodov programu starosta poďakoval prítomným za účasť a rokovanie obecného zastupiteľstva ukončil.

Zapísala: Ing. Andrea Tuchscherová 19.02.2019

Overovatelia zápisnice:

p. Miloslav Izrael ...........................................

p. Miroslav Kováč ...........................................

Ing. Pavol Mackovčín

starosta obce